Gratis opleiding vir onnies se kinders; ontbind Gems, vra Natu | Maroela Media
Staatsdiensamptenare, veral onderwysers, word onregverdig deur die regering behandel, het Allen Thompson, adjunkpresident en woordvoerder van die vakbond, Sondag in 'n verklaring gesê.
Vrae word gevra waarom soveel onderwysers bedank, het hy bygevoeg.
"Hulle bedank omdat hulle nie hul kinders universiteit toe kan stuur nie, want opleiding is duur. Hulle laat hulle pensioengeld uitbetaal om vir opleiding te betaal, omdat hulle nie een kind het nie, maar twee of drie. Daar is 'n versoek uit alle oorde om gratis opleiding te verskaf en ons weet dat staatsamptenare se kinders nie sal kwalifiseer nie, want die beskouing is dat hulle genoeg verdien. Dit is nie die geval nie, en ons wil nie onder die "vermiste middel"-kategorie in die nasionale finansiëlehulpskema vir studente (NSFAS) kwalifiseer nie, ons wil gratis opleiding hê."
Hy versoek die "gelykstelling van opleiding omdat universiteitdosente baie verdien" en hul kinders vrygestel word om universiteitsgelde te betaal.
"Hoekom kan ons nie dieselfde stelsel hê nie, want ons staan in diens van dieselfde regering? Hoekom word dosente kwytgeskel van studentegelde, want hulle verdien genoeg – om die waarheid te sê, hulle verdien meer as onderwysers en hulle kinders studeer verniet?"
Thompson het gesê selfs onderwysers van die departement van basiese onderwys is nie kwytgeskel van skoolfonds nie.
Hy het die regering ook versoek om Gems te ontbind. "Gems stort in duie. Die solvensiekoers is nou 9,6%. Dit beteken as jy in Maart na 'n dokter toe gegaan het, is jou spaargeld nou uitgeput. Gems versuim om sy werknemers te betaal. Hulle het ook wagperiodes ingestel vir lede wat uit die skema bedank en weer aangesluit het. Van volgende maand af is dit 'n wagperiode van drie maande en 12 maande vir afhanklikes," het Thompson bygevoeg.
Natu het met 'n hofsaak begin en 'n dispuut in die arbeidshof ingedien weens die ondoeltreffendheid van Gems. "Ons wil hê almal wat 'n beswaar het oor die skema moet hul besonderhede vir ons stuur, sodat ons dit kan saamvat hof toe. Ons wil hê alle lede van Gems moet hul lidmaatskap kan kanselleer sonder om enige voordele te verloor."
Geskiet tydens betogings: Seun benodig rekonstruktiewe chirurgie
En wat van ons wat die veiligheid vd land verseker en lang ure werk, ons lewe soms op die spel plaas en helfte minder as n onderwyser verdien met n swakker mediese skema en geen voordele van vakansies ens en laat staan nog ons 1 kind of 3 te laat leer by enige instansie…wat sal ons nou eerlikwaar hierop antwoord u edelagbare???
Is julle mal??????
Die Onderwysers en nee wag! Staats Amptenare kry baie goeie salarisse en byvoordele!!!
GEMS se laagste twee skale Berryl en Rudy is basies onbruikbaar, God dank 'n bietjie medies is beter as geen medies nie!
As iemand wil kyk Na waar voordele getrek word kyk Na die SAPS en Polmed!
Moenie kla as jy meer as die minderheid het nie!
Hoop dit geld vir alle onnies. Nie net die wat vir staatskole werk nie. Ek spaar my dood sodat my kinders eendag universiteit toe kan gaan.
Amanda ek is op ongeskiktheid pesioen, my inkomste is te min om belasting te betaal maar die NSFAS se my inkomste is te groot vir n beurs.
75% van my inkomste gaan elke maand net so vir my kind se studies.
Beurse is nie meer vir ons nie ook nie die van Solidarieteit want ek vas nooit n lid nie soos ek verstaan.
Ek kan jou belowe, dit is hel om uit n rolstoel te probeer planne maak maar ons cope, en dan is daar nog mense wat net wil he met sakke vol geld.